રવિવારથી સોમવારે સવારે 8 વાગ્યા સુધીમાં મુંબઇમાં ભારે વરસાદનાં કારણે લોકોને અનેક મુશ્કેલીઓનો સામનો કરવો પડ્યો. અનેક વિસ્તારોમાં લોકલ ટ્રેનનાં ટ્રેક અને રસ્તાઓ પાણીમાં ડૂબી ગયા. જો કે લોકલ ટ્રેન વ્યવહાર પર કોઇ ખાસ અસર પડી નથી. મુંબઇમાં હિંદમાતા અને મલાડ વિસ્તારમાં વરસાદી પાણી ભરાયા હતા. ઉપરાંત જોગેશ્વરી, વિલેપાર્લે અને માલવાણીમાં પણ લોકોને તકલીફનો સામનો કરવો પડી રહ્યો છે.